Banda Victory
Is-Soċjetà Filarmonika Victory twaqqfet uffiċjalment nhar il-25 ta' Ottubru 1898, u kienet l-ewwel banda mwaqqfa fl-irħula kollha ta' Għawdex. Hija twaqqfet fuq l-inizjattiva tal-Fundatur l-Arċipriet Ġużepp Diacono u taħt it-tmexxija abbli tas-Surmast Malti, Eduardo Farina. Minkejja li għebet għal xi ftit, fl-1934 reġgħet twieldet il-Banda ġox-Xagħra, b'inizjattiva tal-Fundatur Franġisk Camilleri u taht it-tmexxija tas-Surmast Mikiel Farrugia.

Mit-twaqqif tagħha sal-ġurnata tal-lum, is-Soċjetà qatt ma ħarset lura u dejjem tat kontribut siewi fil-qasam mużikali u kulturali tal-gżejjer tagħna. Matul il-medda tas-snin, il-Banda Victory tmexxiet minn diversi surmastrijiet ta' potenzjal kbir. Is-Soċjetà Filarmonka Victory hi nkarigata uffiċjalment mill-organizzazzjoni tal-festi esterni ta' waħda mill-ikbar festi f'Għawdex: il-festa tant popolari ta' Marija Bambina. Fl-1976, is-Soċjetà, b'inizjattiva tal-Kumitat u membri voluntiera, irnexxielha tibni Każin kbir u sala moderna li tilqa' l-bżonnijiet tal-lum għall-attivitajiet kulturali. Fl-2002, il-Kumitat iddeċieda li jsemmi din is-sala għall-Kan. Dun Alwiġ Camilleri li serva għal diversi snin bħala Assistent Direttur Spiritwali tas-Soċjetà u li kellu tant għal qalbu din l-Għaqda Mużikali u li llum m'għadux magħna.

Il-banda Victory irnexxielha tesegwixxi diversi kunċerti barra minn Malta fosthom dak fl-Istati Uniti tal-Amerika fl-1994.

F'April 2006, il-Banda Victory ippartecipat fil-festi cinkwantenarji li gew organizzati b'mod kongunt bejn is-Socjeta' Filarmonika Leone tal-Belt Victoria, il-Knisja Katidrali u l-Parrocca tax-Xaghra. Nhar is-Sibt 29 ta' April ta' dik  is-sena, il-Banda laqghet l-istatwa artistika u devota ta' Marija Assunta meqjuma fil-Katidral ta' Ghawdex mal-wasla taghha fix-Xaghra u regghet akkumpanjatha lura lejn tarf ir-rahal fi tmiem iz-zjara taghha nhar l-Erbgha 3 ta' Mejju. Dawn l-attivitajiet saru bhala parti minn programm ta' festi specjali li fakkru l-hamsin anniversarju mill-ghoti tal-istatwa ta' Santa Marija mis-Socjeta' Filarmonika Leone lill-Knisja Katidrali ta' Ghawdex fid-29 ta' April 1956. 

Il-Banda Victory tiehu sehem f'numru kbir ta' servizzi muzikali matul is-sena, kemm fix-Xaghra u anke barra r-rahal. Kull sena, fl-4 ta' Settembru, din is-Socjeta' tesegwixxi programm muzikali fuq il-plancier f'Misrah il-Vitorja filwaqt li kull sentejn, f'Lejliet Hadd il-Palm, tesegwixxi programm ta' muzika sagra fil-Knisja Bazilika ta' Marija Bambina bhala parti mic-celebrazzjonijiet tal-Gimgha Mqaddsa. 

Kumitat attwali:

President: Dr. Joseph Attard LLD
Vici-President: Eucharist Sultana
Presidenti Onorarji: Michael F. Cini, Mons. Ewkaristiku Sultana, Mons. Arcipriet Carmelo Refalo
Bandisti Onorarji: Eucharist Camilleri, Joseph Refalo, Carmelo Sultana, Joseph Bajada
Membri Onorarji: Francis Bajada, Louis Portelli
Segretarju: Joseph Bajada
Tezorier: Noel Grima
Direttur tal-Kazin: Ezechiel Grima
Delegat tal-Kumitat ghall-Bandisti: Joseph Vella
Direttur Spiritwali: Kan. Dun Giljan Refalo Rapa
Assistent Direttur Spiritwali: Kan. Dun Guzepp Cini
Surmast Direttur: Mro. Joseph Galea LCM
Assistent Surmast Direttur: Mro. Ivan Attard A.MusTCL
Direttur tal-Kor tas-Socjeta' (il-Kor Nativitas): Mro. Ivan Attard A.MusTCL
Awditur tas-Socjeta': Joe Cordina
Rapprezentat Legali: Dr. Carmelo Galea LLD
Nutar: Dr. Josianne Cini

Surmasti mużikali

Presidenti

Baned Għawdxin